
DIRECŢIA PATRIMONIU
COMPARTIMENTUL SPAȚII CU ALTĂ DESTINAȚIE

NR. TMI2023-011308/30.10.2023
RAPORT DE SPECIALITATE A PROIECTULUI DE HOTĂRÂRE
privind darea în folosință gratuită a spațiului cu altă destinație SAD, situat în Timişoara, Treboniu Laurean nr. 1,  către Academia Română –Filiala Timișoara
   
 Prin cererea înregistrată cu nr. MTM2023-8914/15.06.2023, respectiv adresa înregistrată cu nr. MTM2023-021560/16.10.2023, Academia Română – Filiala Timișoara, solicită darea în folosință gratuită a spațiului cu altă destinație din Timişoara, SAD, str. Treboniu Laurean nr.1, identificat prin  CF nr. 411213-C1-U8 Timișoara, nr. top 12223-12224/1. 
Spațilul cu altă destinație din Timişoara, str. Treboniu Laurean nr. 1, SAD  identificat prin CF nr. CF nr. 411213-C1-U8 Timișoara, nr. top 12223-12224/1, situat la subsolul imobilului cu intrare din stradă, cu 18,56% p.c. Corp A și 13,16 pci și 135 mp teren, se află în proprietatea Statului Român în folosința Sfatului Popular al orașului Timișoara – și este înregistrat în evidența patrimonială a Municipiului Timișoara cu nr. de inventar  101239.01  și valoarea de inventar 401.975,00  lei și are suprafața de  180 mp.  

Academia Română este instituţie de interes public naţional de cercetare în domeniile fundamentale ale ştiinţei, autonomă, cu personalitate juridică de drept public, așa cum este prevăzut la art. 1 alin. 3 din Legea nr. 752/27.12.2001.

Academia Română este cel mai înalt for naţional de consacrare ştiinţifică şi culturală, în subordinea acesteia, funcţionează, în condiţiile legii, institute şi centre de cercetare ştiinţifică. Are 3 filiale în țară, dintre care una fiind deschisă la Timișoara.

Atribuirea unui spațiu cu altă destinație vine în sprijinul Academiei Române – Filiala Timișoara pentru amenajarea unei săli în vederea ordonării și depozitării descoperirilor arheologice, a sprijinirii eforturilor de cercetare și păstrare a Patrimoniului Cultural Național. Spațiul cu altă destinație va avea destinația de sală de ordonare și depozitare descoperiri arheologice.
Având în vedere extrasul procesului verbal din data de 17.10.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat darea în folosință gratuită în condițiile Legii 752/2001 a spațiului cu altă destinație  din Timișoara, SAD, str. Treboniu Laurean nr. 1, către Academia Română –filiala Timișoara, pe o perioadă de 3 ani. Raportat la faptul că pentru imobilul din Timișoara, str. Treboniu Laurean, nr.1 nu s-a realizat o expertiză tehnică privind încadrarea în grad seismic, atribuirea, preluare și folosința spațiului se va face pe răspunderea Academiei Române- Filiala Timișoara.

Spaţiul cu altă destinație SAD, str. Treboniu Laurean nr. 1,  a fost verificat prin următoarele adrese ale serviciilor de specialitate:

- Adresa MTM2023-008914/20.10.2023 – a Biroului Clădiri Terenuri; 


- Adresa MTM2023-011208//27.10.2023– a Compartimentului Fond Funciar;



- Adresa  TMi2023-011092/26.10.2023 – a Serviciului Juridic;   

            În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea desfășurării activității de către Academia Română – Filiala Timișoara, în spațiul antemenționat, apreciem că Proiectul  de hotărâre  privind darea în folosință gratuită a spațiului cu altă destinație  SAD, situat în Timişoara, str. Treboniu Laurean nr. 1, pe o perioadă de 3 ani și încheierea contractului de dare în folosință gratuită, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

